CELEX: 22010D0063
Language: sk
Date: 2010-06-11 00:00:00
Title: Rozhodnutie Spoločného výboru EHP č. 63/2010 z  11. júna 2010 , ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP

16.9.2010   
            
            
               SK
            
            
               Úradný vestník Európskej únie
            
            
               L 244/10
            
         ROZHODNUTIE SPOLOČNÉHO VÝBORU EHP
   č. 63/2010
   z 11. júna 2010,
   ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 44/2010 z 30. apríla 2010 (1).
            
         
               (2)
            
            
               Smernica Európskeho parlamentu a Rady 2009/63/ES z 13. júla 2009 o určitých súčastiach a vlastnostiach kolesových poľnohospodárskych a lesných traktorov (kodifikované znenie) (2) sa má začleniť do dohody.
            
         
               (3)
            
            
               Smernica Európskeho parlamentu a Rady 2009/66/ES z 13. júla 2009 o riadiacich zariadeniach kolesových poľnohospodárskych alebo lesných traktorov (kodifikované znenie) (3) sa má začleniť do dohody.
            
         
               (4)
            
            
               Smernica Európskeho parlamentu a Rady 2009/76/ES z 13. júla 2009 o hladine hluku vnímanej vodičom kolesových poľnohospodárskych alebo lesných traktorov (kodifikované znenie) (4) sa má začleniť do dohody.
            
         
               (5)
            
            
               Smernica 2009/63/ES zrušuje smernicu Rady 74/151/EHS (5) začlenenú do dohody, a preto je potrebné odkaz na ňu v rámci dohody vypustiť.
            
         
               (6)
            
            
               Smernica 2009/66/ES zrušuje smernicu Rady 75/321/EHS (6) začlenenú do dohody, a preto je potrebné odkaz na ňu v rámci dohody vypustiť.
            
         
               (7)
            
            
               Smernica Komisie 98/38/ES (7) mení a dopĺňa smernicu 75/321/EHS, ale bola začlenená do dohody ako osobitný bod. Smernica 75/321/EHS sa vypúšťa, a preto je potrebné v rámci dohody vypustiť odkaz na smernicu 98/38/ES.
            
         
               (8)
            
            
               Smernica 2009/76/ES zrušuje smernicu Rady 77/311/EHS (8) začlenenú do dohody, a preto je potrebné odkaz na ňu v rámci dohody vypustiť.
            
         
               (9)
            
            
               Smernica Komisie 98/39/ES (9) mení a dopĺňa smernicu 77/311/EHS, ale bola začlenená do dohody ako osobitný bod. Smernica 77/311/EHS sa vypúšťa, a preto je potrebné v rámci dohody vypustiť odkaz na smernicu 98/39/ES,
            
         ROZHODOL TAKTO:
   Článok 1
   Kapitola II prílohy II k dohode sa mení a dopĺňa takto:
   
               1.
            
            
               Znenie bodov 2 (smernica Rady 74/151/EHS), 6 (smernica Rady 75/321/EHS), 10 (smernica Rady 77/311/EHS), 24 (smernica Rady 98/38/ES) a 25 (smernica Rady 98/39/ES) sa vypúšťa.
            
         
               2.
            
            
               Za bod 31 (smernica Európskeho parlamentu a Rady 2009/64/ES) sa vkladajú tieto body:
               
                           „32.
                        
                        
                           
                              32009 L 0063: smernica Európskeho parlamentu a Rady 2009/63/ES z 13. júla 2009 o určitých súčastiach a vlastnostiach kolesových poľnohospodárskych a lesných traktorov (kodifikované znenie) (Ú. v. EÚ L 214, 19.8.2009, s. 23).
                        
                     
                           33.
                        
                        
                           
                              32009 L 0066: smernica Európskeho parlamentu a Rady 2009/66/ES z 13. júla 2009 o riadiacich zariadeniach kolesových poľnohospodárskych alebo lesných traktorov (kodifikované znenie) (Ú. v. EÚ L 201, 1.8.2009, s. 11).
                        
                     
                           34.
                        
                        
                           
                              32009 L 0076: smernica Európskeho parlamentu a Rady 2009/76/ES z 13. júla 2009 o hladine hluku vnímanej vodičom kolesových poľnohospodárskych alebo lesných traktorov (kodifikované znenie) (Ú. v. EÚ L 201, 1.8.2009, s. 18).“
                        
                     
         Článok 2
   Znenie smerníc 2009/63/ES, 2009/66/ES a 2009/76/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 12. júna 2010 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (10).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 11. júna 2010
      
         
            Za Spoločný výbor EHP
         
         
            predseda
         
         Alan SEATTER
      
   
   
      (1)  Ú. v. EÚ L 181, 15.7.2010, s. 12.
   
      (2)  Ú. v. EÚ L 214, 19.8.2009, s. 23.
   
      (3)  Ú. v. EÚ L 201, 1.8.2009, s. 11.
   
      (4)  Ú. v. EÚ L 201, 1.8.2009, s. 18.
   
      (5)  Ú. v. ES L 84, 28.3.1974, s. 25.
   
      (6)  Ú. v. ES L 147, 9.6.1975, s. 24.
   
      (7)  Ú. v. ES L 170, 16.6.1998, s. 13.
   
      (8)  Ú. v. ES L 105, 28.4.1977, s. 1.
   
      (9)  Ú. v. ES L 170, 16.6.1998, s. 15.
   
      (10)  Ústavné požiadavky neboli oznámené.